Fun
Fun (stilizēts kā fun.) ir amerikāņu indīpopa grupa, kas tika dibināta 2009. gadā Ņujorkā, ASV. Grupas sastāvā ir Neits Ress, Endrū Dosts un Džeks Antonofs. Grupu dibināja Ress pēc grupas The Format izjukšanas, abi pārējie grupas dalībnieki iepriekš ir spēlējuši indīroka grupās. Grupa ir izdevusi divus studijas albumus: Aim and Ignite 2009. gadā un Some Nights 2012. gadā. Dažas no populārākajām grupas dziesmām ir We Are Young, ko fun. ierakstīja kopā ar Žanellu Monē, Some Nights un Carry On. 2013. gada februārī grupa saņēma Grammy balvu kā gada labākie jaunie mākslinieki, We Are Young tika atzīta par gada labāko dziesmu.